KYK: Emma Ellis wil musiekliefhebbers bemoedig met haar musiek
Updated May 8, 2020, 10:04 a.m. | By Jacaranda FM
LEES OOK: HANCO releases lyric video for his new single 'Echo'
“Ek het besluit om Mooi van Elvis Blue op te neem want persoonlik is dit een van my gunsteling liedjies met ’n positiewe boodskap - iets wat ons almal nou nodig het in dié tyd wat die COVID- 19 soos ’n sluipmoordenaar in die nag ons lewens kom omdolwe het,” het Emma gesê.
“Ek wil graag met dié liedjie weer aan mense beklemtoon hoeveel ons het om voor dankbaar te wees - maak nie saak in watter posisie jy is nie, jy is altyd beter af as iemand anders,” het sy vertel.
Musiekliefhebbers het Emma op The Voice leer ken nadat Karen Zoid hand opgesteek het om haar mentor te wees. Dit was ’n oomblik wat niemand sal vergeet nie - Emma was so oorstelp nadat Karen omgedraai het, dat sy die woorde van haar liedjie vergeet het. Karen het geen uitnodiging nodig gehad nie - sy het dadelik op die verhoog gegaan om Emma by te staan en al die mentors (wat op daardie stadium Bobby van Jaarsveld, Lira en Kahn Morbee was) het omgedraai om Emma se mentors te wees.
“My grootste inspirasie vir die musiek wat ek skryf is om mense te bemoedig en ek wil hê my musiek moet hulle laat besef hulle is nié alleen is moeilik tye nié. En die belangrikste - dit raak altyd beter,” het Emma gesê.